
Ministru kabineta rīkojums Nr. 99
Rīgā 2025. gada 25. februārī (prot. Nr. 8 1. §)
Par apropriācijas pārdali
· 1. Pamatojoties uz Likuma par budžetu un finanšu vadību 9. panta piecpadsmito daļu, atbalstīt apropriācijas pārdali 2025. gadā no resora "Ministru kabinets" budžeta programmas 01.00.00 "Ministru kabineta darbības nodrošināšana, valsts pārvaldes politika", samazinot finansējumu prioritārajam pasākumam "Vienotā pakalpojumu centra izveide", uz Viedās administrācijas un reģionālās attīstības ministrijas budžeta programmu 32.00.00 "Valsts digitālās attīstības politikas īstenošana" 42 072 euro apmērā, lai nodrošinātu tehnisko atbalstu Cilvēkresursu vienotās pārvaldības sistēmas ieviešanā un uzturēšanā.
· 2. Valsts kancelejai un Viedās administrācijas un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

